b'\n_START_ARTICLE_\nRenault R-35\n_START_SECTION_\nZgodovina\n_START_PARAGRAPH_\nFrancija je po prvi svetovni vojni na\xc4\x8drtovala zamenjavo FT-17. Prvi tank, ki je bil razvit z namenom, da zamenja tank FT-17, je bil tank Char D1. Vendar ta tank se je izkazal za neprimernega in predvsem predragega, za serijsko proizvodnjo. Bil je tudi prete\xc5\xbeek, da bi bil ustrezna zamenjava za svojega predhodnika. Hotchkiss je leta 1933 ponudil tank Hotchkiss H-35, vendar so zaradi politi\xc4\x8dnih razlogov naredili iz tega Plan 1933. Na ta nate\xc4\x8daj se je prijavil tudi Renault, ker se je Renault prestra\xc5\xa1il, da bi ga podjetje Hotchkiss nadomestilo in prevzelo posel, je podjeje za\xc4\x8delo hiteti z razvojem novega prototipa. 20. decembra leta 1934 je Renault prvi predstavil svoj prototip z imenom Renault ZM. Tank je kasneje do\xc5\xbeivel nekatere spremembe. Dobil je novo kupolo ter nov oklep. V Nem\xc4\x8diji so se intezivno oboro\xc5\xbeevali, zato so tudi Francozi hiteli. \xc5\xa0e pred zadnjim modelom so naro\xc4\x8dili 300 tankov. Prvi tank iz serijske proizvodnje je pri\xc5\xa1el 4. junija 1936._NEWLINE_\xc4\x8ceprav je tank pri\xc5\xa1el kot zamenjava za tank FT-17, se do leta 1940 ni uvedel do konca, saj so v Franciji imeli probleme z izobra\xc5\xbeevanjem ustreznega kadra, zato so v enotah ostali tudi stari tanki. Do 10. maja 1940 je bilo v Franciji opremljenih 21 bataljonov z 45. tanki R-35. Ko je Francija izgubila proti Nem\xc4\x8diji, so tanke prevzele zmagovalne dr\xc5\xbeave. Zajete tanke so si razdelile dr\xc5\xbeave Nem\xc4\x8dija, Italija in Bolgarija._NEWLINE_Pred drugo svetovno vojno so izvozili 245 tankov. Najve\xc4\x8d so jih izvozili v Tur\xc4\x8dijo (100). Tanke so izvozili tudi v Jugoslavijo (54), Poljsko (50) in v Romunijo (41).'